КРЭДЫТ – прыцягнутыя і (або) уласныя грашовыя сродкі, прадастаўленыя банкам іншай асобе (крэдытаатрымальніку) у памеры і на ўмовах, прадугледжаных крэдытным дагаворам. Для мэт фінансавай і статыстычнай справаздачнасці, ацэнкі крэдытных рызык крэдыты класіфікуюцца на кароткатэрміновыя і доўгатэрміновыя. Да КАРОТКАТЭРМІНОВЫХ КРЭДЫТАЎ адносяцца крэдыты з тэрмінам поўнага пагашэння, першапачаткова ўстаноўленым крэдытным дагаворам, да аднаго года ўключна, а таксама крэдыты, прадастаўленыя па аднаўляльных крэдытных лініях і пры авердрафтным крэдытаванні, за выключэннем крэдытаў з першапачаткова ўстаноўленым у крэдытным дагаворы тэрмінам пагашэння хаця б адной часткі крэдыту звыш аднаго года. ДА ДОЎГАТЭРМІНОВЫХ КРЭДЫТАЎ адносяцца ўсе іншыя крэдыты.